SI-62    Augustis 2011 külastab Nobeli rahupreemia laureaat ja Tartu ülikooli audoktor Tenzin Gyatso ehk Tiibeti 14. dalai-laama Eestit. Meid valitseva Reformierakonna pealikud on kinnitanud, et ei kavatse  dalai-laamat ametlikul tasemel vastu võtta. Internetis kogutakse allkirju riigiametnike ümberveenmiseks aadressil http://petitsioon.ee/dalai-laama    Allkirja juurde käib põhjendustekst:    Eesti ja Tiibet on saatusekaaslased. Saanud mõlemad 20. sajandi esimeses pooles maitsta vabaduse aastaid, teavad eestlased ja tiibetlased hilisemast ühteviisi, mida tähendab vaadata sinist taevast läbi punaarmee veetud okastraadi, korrata sunnitult kaasa võõras keeles kästud valesid ning hirm jääda tähtsusetuks vähemuseks oma lagastatud kodumaal.    Unikaalne Tiibet, sügava kultuuri, vaimsete õpetuste ning hapra ja ainulaadse looduse varamu on hoolimatu suurvõimu raudse kanna all hävimas. Rohkem, kui oskame arvata, on tiibetlaste pilgud pööratud Eestile, Laulva Revolutsiooni Maale.    Eestil on olnud õnne, meie vägivallatu vabanemine on maailmale haruldaseks eeskujuks. Seda teatakse ja austatakse ka maailma katuse - Tiibeti rahva seas.    Just täna, inimlikke väärtusi kaitsva Euroopa täieõigusliku liikmena, on aeg näidata -- oleme ikkest üle saanud ning julgeme selga sirgu lüües öelda: raha või relvade jõud ei tohi õigustada inimõiguste eiramist, rahvaste allasurumist ja jäledaid tegusid!    Oleme suur väikene rahvas, ärme unustame kogu maailma silme all  reetlikult oma saatusekaaslasi, oma vabaduse aateid. Oleme toeks tiibetlastele ja tunnustame Tartu Ülikooli audoktorit, Nobeli rahupreemia laureaati, vägivallatuse eestkõnelejat, maailma tuntuimat rahusaadikut dalai-laamat tema ja tema rahva vääriliselt.    Ootame Eesti presidendilt, Riigikogu esimehelt ja peaministrilt Tema Pühaduse dalai-laama avalikku ja ametlikku vastuvõttu tema visiidil Eestisse augustis 2011.    Allikas: Tiibeti Sõbrad  Kontakt: http://petitsioon.ee/dalai-laama